Asisat Oshoala

Asisat Lamina Oshoala OON (born 9 October 1994) be a Nigerian professional footballer wey dey play as a striker give Saudi Women's Premier League club Al Hilal den de Nigeria national team. She be widely regarded as one of de best female players insyd women's football of ein generation. She be one of de most celebrated African female footballers of all time, wey she win African Women's Footballer of de Year a record six times.

Oshoala previously play give English clubs Arsenal den Liverpool, Chinese club Dalian, den Nigerian clubs Rivers Angels den FC Robo. She win de 2015 FA Women's Cup plus Arsenal; two league championships den a cup title plus Dalian; den de 2019–20 Copa de la Reina den 2019–20 Supercopa de España Femenina plus Barcelona. Insyd 2019, she cam be de first African player to score a goal insyd a UEFA Women's Champions League final. On 16 May 2021, Oshoala cam be de first African woman to win de UEFA Champions League, after Barcelona defeat Chelsea 4–0 insyd de finals. De season wey dey follow, she cam be de first African woman to win de Primera División ein Pichichi Trophy, den insyd August 2022 she cam be de first African woman dem nominate to de Ballon d'Or Féminin. Insyd 2024, she cam be de first African player to win de UEFA Champions League three times.

Na Oshoala be de highest goal scorer at de 2014 FIFA U-20 Women's World Cup wey na dem name am de best player at de tournament. Na dem sanso name am de best player den second highest goal scorer plus de Super Falcons team wey win de 2014 African Women's Championship.

Insyd September 2014, na dem make Oshoala a Member of de Order of the Niger by Presido of Nigeria Goodluck Jonathan. Insyd 2021, na dem name am insyd de Forbes 30 Under 30. Dem popularly call am “Àgba Baller”, wich dey mean insyd ein local parlance, “Legendary Footballer”.

Insyd July 2023, after ein group stage heroics against Australia insyd de 2023 FIFA Women's World Cup, Oshoala see a massive increase insyd ein Instagram followership wich make am cam be de first African female footballer wey get a million followers on de social media platform.

 Club career 
 Liverpool: 2015–2016 
On 23 January 2015, Oshoala join Liverpool insyd England ein Women's Super League. De club ein manager, Matt Beard, call am "one of de best young players insyd de world". Although na rumours link am plus oda clubs, na she be very happy to join Liverpool. Na she be de first player from an African nation to compete insyd de top women's league insyd England.

Despite she miss two months of de 2015 season plus a knee injury, Oshoala score three goals insyd de nine games insyd wich she play as defending champions Liverpool fini insyd seventh place. Na ein first goal of de season be de game-opener of a 2–1 win against Birmingham City on April 1. During de club ein 2–1 win over Manchester City, she score de game-opening goal insyd de tenth minute. She score de club ein third goal of a 3–1 win against Arsenal on 12 July.

Insyd January 2016, na Liverpool report say a transfer bid from Arsenal activate de release clause insyd Oshoala ein contract den dat she dey discuss personal terms plus de London club.

 Arsenal: 2016–2017 
Insyd March 2016, Oshoala sign plus Arsenal. Na Arsenal manager, Pedro Losa say of ein signing, "Asisat be a fantastic talent wey she go be a great addition to wona squad. She be quick, plus excellent feet wey na she prove she fi score goals so e be very positive she decide to join we."

Oshoala help Arsenal win de 2016 FA Women's Cup Final on 14 May. Na de win mark de club ein 14th title. Oshoala make 13 appearances for de club during de 2016 season wey na she score two goals. She score de game-winning goal insyd de 2–0 win against Notts County on 28 August. Arsenal fini insyd third place plus a 16–4–2 record.

 Dalian Quanjian: 2017–2019 
On 10 February 2017, Oshoala sign plus Chinese club Dalian (大连女子足球俱乐部). During de 2017 season, she score 12 goals wey help Dalian Quanjian win de league championship. Na dem award am de league ein Golden Boot award for most goals scored. De same year, she score four goals during de 2017 Women's Super Cup wey help de club defeat Shanghai 5–3 to win de championship. Insyd October 2018, she help de club win de league championship for de second consecutive year.

 FC Barcelona: 2019–2024 
On 31 January 2019, Spanish club FC Barcelona Femení sign Oshoala on a loan deal til de end of de season. On May 31, 2019, Barcelona announce ein full transfer to de club den extension til 2022. She score seven goals insyd ein seven appearances give de club during de 2018–19 season. Na Barcelona fini insyd second place during de regular season plus a 25–2–3 record.
alt=Asisat Oshoala dey dribble de ball during de 2019 UEFA Women's Champions League Final on 18 May 2019|right|thumb|240x240px|Oshoala dey dribble de ball during de 2019 UEFA Women's Champions League Final
Na Oshoala score Barcelona ein goal per insyd a 4–1 defeat to Lyon insyd de 2019 UEFA Women's Champions League Final. Na she be de first African (den Nigerian) to score insyd a Champions League Final.

During de 2019–20 season, Oshoala score 20 goals insyd ein 19 appearances for Barcelona. She score ein first goals of de season plus a brace against Atlético Madrid on 19 September 2019. Insyd October, she score anoda brace against Madrid wey lift Barcelona to a 4–0 win. On January 11, 2020, Oshoala score four goals insyd a 6–0 win against CD Tacon. Barcelona fini in first place during de regular season plus an undefeated 19–0–2 record. Na Oshoala ein 20 goals rank second insyd de league dey follow teammate Jenni Hermoso plus 23.

Oshoala score de game-opening goal insyd de fourth minute of de 2019–20 Copa de la Reina semi-finals against Seville. Na she provide assists on two of de goals to lift Barcelona to a 6–0 win. Barcelona defeat Logroño 3–0 to clinch de championship.

On 21 August 2020, Oshoala provide de assist for Kheira Hamraoui ein game-winning goal insyd de 2019–20 UEFA Women's Champions League quarter-final against Atlético Madrid wey lift Barcelona to de semi-final.

On 24 March 2021, Oshoala score de game-winning goal insyd de team ein 3–0 win over Manchester City during de first leg of de 2020–21 UEFA Women's Champions League quarterfinals. On 16 May 2021, Oshoala cam be de first African woman to win de UEFA Champions League, after she cam on insyd de 71st minute of de finals wey Barcelona defeat Chelsea 4–0.
On 10 March 2022, Oshoala sign a two-year contract extension wey go keep am at Barcelona til 30 June 2024.

During ein time at Barcelona, Oshoala make 162 appearances wey she score 117 goals, wey cam be de fourth highest goalscorer insyd de club ein history wey she win 14 trophies wich include two trebles. Na she take part insyd all competitions of Barcelona ein 2023–24 season before she lef at de end of January, she sanso win de team ein quadruple.

 Bay FC: 2024–present 
On 1 February 2024, Barcelona den Bay FC announce Oshoala join de latter club. On ein NWSL debut, Oshoala score Bay FC ein first goal insyd de 1–0 victory against Angel City.

 Al Hilal 
On 2 September 2025, Oshoala sign give Saudi Women's Premier League club Al Hilal.

 International career 

Na Oshoala ein club coach Edwin Okon dey serve as de national team interim manager wen na he give am a debut senior cap insyd a friendly defeat by world champions Japan insyd September 2013.

Na dem name Oshoala as de best player at de 2014 FIFA U-20 Women's World Cup wey na she be de top goalscorer at de tournament plus seven goals. Na dem sanso name am best player den second top goalscorer plus de Super Falcons team wey win de 2014 African Women's Championship. She sanso win de BBC Women's Footballer of de Year 2015.  Insyd September 2014, na dem make Oshoala a Member of de Order of the Niger by Presido of Nigeria Goodluck Jonathan.

On 8 June 2015, Oshoala score ein first 2015 FIFA Women's World Cup goal wen na she score de team ein second goal insyd a 3–3 draw plus Sweden insyd Winnipeg. After na de team be defeated 2–0 by Australia den 1–0 by de United States, na dem no advance to de knockout stages.

Na Oshoala sanso be a member of de Super Falcons team wey win de African Women's Championship insyd 2016 den 2018. She score three goals insyd de 2018 Edition insyd Ghana.

Na Oshoala vice-captain de Super Falcons at de 2019 FIFA Women's World Cup insyd France. During de team ein second group stage match against South Korea, she score insyd de 75th minute wey she lift Nigeria to a 2–0 win. Na dem name Oshoala Player of de Match. N dem nominate ein goal for Goal of de Tournament by FIFA. Nigeria fini third insyd Group A wey dem advance to de knockout stages wer na dem face two-time champions Germany wey na dem be defeated 3–0 insyd a controversial match heavily influenced by video assistant referee (VAR).

Na dem Oshoala up to de Nigeria squad for de 2022 Women's Africa Cup of Nations.

On 16 June 2023, na dem include insyd de 23-player Nigerian squad for de 2023 FIFA Women's World Cup.

Insyd de Super Falcons second group stage game against host nation Australia, na Oshoala cam insyd as substitute for fellow teammate, Uchenna Kanu, insyd de 63rd minute of regulation time wey na she score de third goal of de match give ein team after ten minutes of play. Na dis goal make am de first Super Falcons' player to score at three consecutive FIFA World Cups, wey na she score insyd de 2015 den 2019 editions wey she sanso be de first African (den Nigerian) to score at three different FIFA Women's World Cups.

Na dem call Oshoala up to de Nigeria squad for de 2024 Summer Olympics.

On 20 June 2025, na dem name Oshoala insyd de final Nigeria squad for de 2024 Women's Africa Cup of Nations WAFCON, wey take place from 5 to 27 July 2025. Dem place dem insyd Group B wey dema matches be against Tunisia, Botswana den Algeria.

 Style of play 

Na Oshoala find success as a forward for Nigeria ein youth teams buh na she make chaw of ein early appearances for de senior national team as an attacking midfielder. Na dem nickname am "Seedorf" after male footballer Clarence Seedorf wey na she sanso be referred to as "Superzee" by ein teammates.

 Ein life matter 

Oshoala dey recount say na ein parents no be supportive wen she drop out of school to pursue a football career. She be a Muslim.

Oshoala launch de Asisat Oshoala Foundation insyd 2019 wey focus on empowering girl footballers insyd Africa. De foundation dey host de annual Asisat Oshoala Foundation Football4girls tournament insyd Lagos. She be a Nike ambassador. Insyd 2021, na dem name am to Forbes 30 Under 30. Insyd October 2021, na dem appoint am unto FIFA ein technical advisory group on de growth den advancement of women's football. De group be headed by Jill Ellis wey get fellow African Doreen Nabwire sanso be as a member.

Na dem born am insyd Ikorodu, Lagos, Nigeria.

 Educational background 

She attend Air Force Primary School insyd Victoria Island, Lagos, for ein primary school wey she later plete ein secondary school education at Aunty Ayo International School insyd Ikoyi, Lagos.

 Career statistics 

 Scores den results list Nigeria ein goal tally first, score column dey indicate score after each Oshoala goal.

+List of international goals scored by Asisat OshoalaNo.DateVenueOpponentScoreResultCompetition124 May 2014Stade Régional Nyamirambo, Kigali, Rwanda Rwanda1–04–12014 African Women's Championship qualification22–037 June 2014Abuja Stadium, Abuja, Nigeria Rwanda2–08–02014 African Women's Championship qualification47–0514 October 2014Sam Nujoma Stadium, Windhoek, Namibia Zambia5–06–02014 African Women's Championship622 October 2014Sam Nujoma Stadium, Windhoek, Namibia South Africa1–02–12014 African Women's Championship72–0825 October 2014Sam Nujoma Stadium, Windhoek, Namibia Cameroon2–02–0 2014 African Women's Championship98 June 2015IG Field, Winnipeg, Canada Sweden2–23–32015 FIFA Women's World Cup1020 November 2016Limbe Stadium, Limbe, Cameroon Mali2–06–02016 African Women's Championship114–0125–0136–01423 November 2016Limbe Stadium, Limbe, Cameroon Ghana1–01–12016 African Women's Championship1526 November 2016Limbe Stadium, Limbe, Cameroon Kenya3–04–02016 African Women's Championship1611 June 2018Agege Stadium, Lagos, Nigeria Gambia2–06–02018 Women's Africa Cup of Nations qualification175–01824 November 2018Cape Coast Sports Stadium, Cape Coast, Ghana Equatorial Guinea2–06–02018 Women's Africa Cup of Nations193–0204–02127 February 2019AEK Arena, Larnaca, Cyprus Austria1–21–42019 Cyprus Women's Cup226 March 2019Tasos Markos Stadium, Paralimni, Cyprus Thailand1–03–02019 Cyprus Women's Cup2312 June 2019Stade des Alpes, Grenoble, France South Korea2–02–02019 FIFA Women's World Cup243 September 2019Agege Stadium, Lagos, Nigeria Algeria1–01–02020 CAF Women's Olympic Qualifying Tournament257 October 2019Agege Stadium, Lagos, Nigeria Ivory Coast1–11–12020 CAF Women's Olympic Qualifying Tournament2623 February 2021Arslan Zeki Demirci Sports Complex, Ilıca, Turkey Equatorial Guinea2–09–02021 Turkish Women's Cup273–0284–0299–0307 April 2023Marden Sports Complex, Alanya, Turkey Haiti2–02–1Friendly3127 July 2023Lang Park, Brisbane, Australia Australia3–13–22023 FIFA Women's World Cup3231 October 2023MKO Abiola Stadium, Abuja, Nigeria Ethiopia3–04–02024 CAF Women's Olympic Qualifying Tournament3329 June 2025Ziaida Sports Complex, Mohammedia, Morocco Ghana2–03–1Friendly346 July 2025Larbi Zaouli Stadium, Casablanca, Morocco Tunisia1–03–02024 Women's Africa Cup of Nations
 Honours 

 Rivers Angels

 Nigerian Women's Championship: 2014
 Nigerian Women's Cup: 2013, 2014

 Arsenal

 FA Women's Cup: 2015–16

 Dalian Quanjian

 Chinese Women's Super League: 2017 2018

 FC Barcelona

 Primera División: 2019–20, 2020–21, 2021–22, 2022–23, 2023–24
 UEFA Women's Champions League: 2020–21, 2022–23
 Supercopa de España Femenina: 2019–20, 2021–22, 2022–23, 2023–24
 Copa de la Reina: 2019–20, 2020–21, 2021–22

 Nigeria

 Women's Africa Cup of Nations: 2014, 2016, 2018, 2024
 FIFA U-20 Women's World Cup runner-up: 2014

Individual

 BBC Women's Footballer of de Year: 2015
 African Women's Footballer of de Year: 2014, 2016, 2017, 2019, 2022 2023
 African Women's Youth Player of de Year: 2014
 African Women's Championship Golden Ball: 2014
 African Women's Championship Golden Boot: 2016
 FIFA U-20 Women's World Cup Golden Boot: 2014
 FIFA U-20 Women's World Cup Golden Ball: 2014
 Primera División Top scorer: 2021–22
 Chinese Women's Super League Top scorer: 2017
 IFFHS CAF Best Woman Player of de Decade 2011–2020
 IFFHS All-time Africa Women's Dream Team: 2021
 IFFHS CAF Women's Team of de Decade: 2011–2020
 IFFHS Women's CAF Best Player of de Year: 2020, 2021
 IFFHS Women's CAF Team of de Year: 2020, 2021, 2023,
 Queen of The Pitch Award: 2014

Orders

 60x60px Officer of de Order of the Niger

 References 

 External links 

 Asisat Oshoala at FC Barcelona
 Asisat Oshoala at Arsenal W.F.C.
 Asisat Oshoala at BDFutbol
 Asisat Oshoala at ESPN FC
 Asisat Oshoala at FBref.com
 Asisat Oshoala at the Paris 2024 Summer Olympics

Category:1994 births
Category:Human
Category:Nigerian people
Category:Footballers wey komot Lagos
Category:Rivers Angels F.C. players
Category:Nigeria women's international footballers
Category:Liverpool F.C. Women players
Category:Arsenal W.F.C. players
Category:Nigerian Muslims
Category:Women's association football forwards
Category:Women's Super League players
Category:Nigerian women's footballers
Category:21st-century Nigerian sportswomen
Category:2015 FIFA Women's World Cup players
Category:Dalian Quanjian F.C. players
Category:Chinese Women's Super League players
Category:2019 FIFA Women's World Cup players
Category:FC Barcelona Femení players
Category:Liga F players
Category:Nigerian expatriate women's footballers
Category:Nigerian expatriate sportspeople insyd England
Category:Expatriate women's footballers insyd England
Category:Nigerian expatriate sportspeople insyd China
Category:Expatriate women's footballers insyd China
Category:Nigerian expatriate sportspeople insyd Spain
Category:Expatriate women's footballers insyd Spain
Category:FC Robo players
Category:African Women's Footballer of de Year winners
Category:2023 FIFA Women's World Cup players
Category:Members of de Order of the Niger
Category:Bay FC players
Category:National Women's Soccer League players
Category:Nigerian expatriate sportspeople insyd de United States
Category:Expatriate women's soccer players insyd de United States
Category:Footballers at de 2024 Summer Olympics
Category:Olympic footballers for Nigeria
Category:UEFA Women's Champions League–winning players
Category:2024 Women's Africa Cup of Nations players
Category:2022 Women's Africa Cup of Nations players
Category:Al Hilal SFC (women) players
Category:Saudi Women's Premier League players
Category:Nigerian expatriate sportspeople insyd Saudi Arabia
Category:Expatriate women's footballers insyd Saudi Arabia